Author: Zornica
Last saved by: neli

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26
от заседание на Комисия ”Публична комуникация” на ВСС,
проведено на 21.07.2015 г.

Днес, 21.07.2015 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева - отсъства
 Соня Найденова
				Даниела Костова - отсъства
				Калин Калпакчиев

На заседанието присъстваха Ваня Панагонова, ръководител сектор „Протокол” в дирекция „Публична комуникация и протокол” и Зорница Златева – Ненкова – главен експерт „Връзки с обществеността”.

1. ОТНОСНО: Организация по обезпечаване информационното отразяване на избора за административен ръководител на РС - Русе, който ще се проведе на 23 юли 2015г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

1.1.	ОПРЕДЕЛЯ г-н Калин Калпакчиев – член на КПК да съгласува изготвеното прессъобщение за избор на административен ръководител на Районен съд - Русе, който ще се проведе на 23 юли 2015г.
2. ОТНОСНО: Одобряване на списък на стажантите за провеждане на стаж в АВСС през месец септември и месец октомври 2015 година.

КОМИСИЯ „ПУБЛИЧНА КОМУНИКАЦИЯ”
Р Е Ш И:

2.1.	ОДОБРЯВА Гергана Юриева Маринова - студент в ІІІ-ти курс, специалност „Право” в Нов български университет и Росица Здравкова Василкова – студент ІІІ-ти курс, специалност „Право” в ЮЗУ „Неофит Рилски” за провеждане на стаж в Администрацията на Висшия съдебен съвет през месец септември 2015 година.

2.2.	ОДОБРЯВА Кристина Константинова Димитрова - студент в ІІІ-ти курс, специалност „Право” в СУ „Св. Климент Охридски” за провеждане на стаж в Администрацията на Висшия съдебен съвет през месец октомври 2015 година.

3. ОТНОСНО: Седмичен бюлетин за дейността на ВСС за периода 13.07.2015г. - 17.07.2015г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

3.1.	ОДОБРЯВА Седмичния бюлетин за дейността на Висшия съдебен съвет за периода 13 - 17.07.2015 г.

3.2.	СЕДМИЧНИЯТ бюлетин за дейността на Висшия съдебен съвет за периода 13 - 17.07.2015 г. да се публикува на интернет страницата на Висшия съдебен съвет в раздел „Пресцентър”.

4. ОТНОСНО: Информация за публикации в медиите за периода 15 - 21.07.2015г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

4.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 15 – 21 юли 2015 година.

4.2.	Информацията да се изпрати по вътрешната поща на членовете на Висшия съдебен съвет, за сведение.

4.3.	ИЗПРАЩА на Временната комисия, избрана с решение на ВСС по протокол № 26/20.05.2015г., т. 3., обзора на медийните публикации за периода 15 – 21.07.2015г. ведно с констатациите на Зорница Златева – Ненкова - Главен експерт „Връзки с обществеността”, че по темата за съдебната реформа в общественото пространство продължава да надделява мнението, изразено от политиците.

	5. ОТНОСНО: Анализ на медийните изяви на членовете на Висшия съдебен съвет за периода 01.01.2015 г. – 30.06.2015 г., в изпълнение на т. 9 от Годишната програма на Комисия “Публична комуникация”.

КОМИСИЯ „ПУБЛИЧНА КОМУНИКАЦИЯ”
Р Е Ш И:

5.1.	ПРИЕМА за сведение Анализа на медийните изяви на членовете на Висшия съдебен съвет за периода 01.01.2015 г. – 30.06.2015 г., в изпълнение на т. 9 от Годишната програма на Комисия “Публична комуникация”.

5.2.	ИЗПРАЩА на постоянните комисии на ВСС Анализа на медийните изяви на членовете на Висшия съдебен съвет за периода 01.01.2015 г. – 30.06.2015 г., в изпълнение на от Годишната програма на Комисия “Публична комуникация”, за запознаване.

6. ОТНОСНО: Извлечение от решение на Комисия «Бюджет и финанси» на ВСС взето по протокол № 31/15.07.2015 г. относно финансово обезпечаване планираните дейности в Плана за действие за изпълнение на Комуникационната политика на ВСС – 2014 – 2018 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

6.1.	ПРИЕМА за сведение решението на Комисия «Бюджет и финанси» на ВСС взето по протокол № 31/15.07.2015 г. относно финансово обезпечаване планираните дейности в Плана за действие за изпълнение на Комуникационната политика на ВСС – 2014 – 2018 г.

6.2.	ОТПРАВЯ повторно запитване към Комисия „Бюджет и финанси” във връзка с финансовото обезпечаване на излъчването на заседанията на ВСС on-line чрез интернет страницата, предвидено в Плана за действие за изпълнение на Комуникационната политика на ВСС – 2014 – 2018 г. /дейност 3.2./, както и възможността за бъдещо финансиране на професионално социологическо проучване на общественото мнение за работата на ВСС и съдебната власт сред различните ключови общности, според Комуникационната политика на ВСС и Комуникационната стратегия на съдебната власт 2014-2020 г.

7. ОТНОСНО: Извлечение от решение на Комисия по правни въпроси на ВСС взето по протокол № 23/13.07.2015 г. относно предоставяне на информация по изпълнението на Плана за действие за изпълнение на Комуникационната политика на ВСС – 2014 – 2018 г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

7.1.	За нуждите на Доклада за прилагане на Плана за действие за изпълнение на Комуникационната политика на ВСС за периода 2014г. – 2018г., ИЗПРАЩА повторно решението на Комисия „Публична комуникация” взето по протокол № 24/07.07.2015 г. на Комисия по правни въпроси на ВСС с оглед предоставяне на необходимата информация относно изпълнението му за първото полугодие на 2015 г., по дейностите от нейната компетентност, в срок до 31.07.2015 г.
 
7.2.	Препис от решението да се изпрати на Комисия по правни въпроси на ВСС, по компетентност.

8. ОТНОСНО: Справка от органите на съдебната власт – участници в Пилотната образователна програма «Съдебна власт – информиран избор и гражданско доверие. Отворени съдилища и прокуратури» относно предложения за включване на нови теми, към които учениците са проявили интерес през изминалата учебна година, както и теми, към които не е бил проявен интерес и които да отпаднат от Програмата.

КОМИСИЯ „ПУБЛИЧНА КОМУНИКАЦИЯ”
Р Е Ш И:

8.1.	ИЗПРАЩА на г-жа Ваня Кастрева – заместник-министър на образованието и науката справката от органите на съдебната власт – участници в Пилотната образователна програма «Съдебна власт – информиран избор и гражданско доверие. Отворени съдилища и прокуратури» относно предложения за включване на нови теми, към които учениците са проявили интерес през изминалата учебна година, както и теми, към които не е бил проявен интерес и които да отпаднат от Програмата, с оглед срещата, която ще се проведе на 22.07.2015 г.

8.2.	ПРЕДОСТАВЯ на членовете на Комисия «Публична комуникация» справката от органите на съдебната власт – участници в Пилотната образователна програма «Съдебна власт – информиран избор и гражданско доверие. Отворени съдилища и прокуратури» относно предложения за включване на нови теми, към които учениците са проявили интерес през изминалата учебна година, както и теми, към които не е бил проявен интерес и които да отпаднат от Програмата, за запознаване.

9.ОТНОСНО: Грама от Постоянното представителство на Република България към Европейския съюз относно заседание на ад хок работната група на Съвета по Механизма за сътрудничество и оценка – 15.07.2015г. и проведена работна среща на ВСС с министъра на правосъдието на 20.07.2015г.

КОМИСИЯ „ПУБЛИЧНА КОМУНИКАЦИЯ”
Р Е Ш И:

9.1.	На интернет сайта на Висшия съдебен съвет във версията на английски език да се публикува информация за извършените дейности от ВСС и неговите постоянни комисии от конститурането на сегашния състав на ВСС на 03.10.2012г. до момента, съобразно препоръките от докладите на ЕК по МСО. ПРЕДЛАГА на всяка от Постоянните комисии на ВСС да изготви информация за своята дейност със съдържанието по-горе в обем до две печатни страници, която ще бъде преведена на английски език.

9.2.	ПРЕДЛАГА на Комисия „Международна дейност” на всеки шест месеца да организира и провежда срещи с посланиците на чуждестранните дипломатически представителства от Европейския съюз, акредитирани в Република България и с посланика на Съединените американски щати, на които да бъдат представяни извършените дейности от Висшия съдебен съвет по Механизма за сътрудничество и оценка.

9.3.	ПРЕДЛАГА на Комисията по Дисциплинарните производства да се публикуват прессъобщения в раздел „Пресцентър” на интернет страницата на ВСС за образуването на всяко едно дисциплинарно производство, както и за неговото приключване. Предлага на Комисията по дисциплинарните производства да възложат на експертите от Дирекция „Публична комуникация” и Дирекция  „Дисциплинарна дейност” да изготвят проекти на двете прессъобщения, с оглед унифициране на информацията, която следва да се съдържа в тях, при спазване на нормативната уредба в случаите на ангажиране на дисциплинарна отговорност на съдиите, прокурорите и следователите.

9.4.	ПРЕДЛАГА на Комисията по Дисциплинарните производства, както и на Временната комисия за проверка системата за случайно разпределение на делата, с оглед констатациите в устния доклад на Европейската комисия от 15.07.2015г. за дисциплинарната дейност на ВСС и случайното разпределение на делата, да се ангажират с участия в интервюта, организирани от Дирекция „Публична комуникация и протокол” в електронни медии и печатни издания.

9.5.	Препис от решението да се изпрати на Постоянните комисии на ВСС, по компетентност.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /п/

								МАГДАЛЕНА ЛАЗАРОВА